CSFK-00405-002/2024

**HUN-REN CSILLAGÁSZATI ÉS FÖLDTUDOMÁNYI KUTATÓKÖZPONT**

**REPREZENTÁCIÓS KIADÁSOK SZABÁLYZATA**

Összeállította és jóváhagyásra előterjesztette:

Megyes Jenő

 gazdasági vezető

Jóváhagyom:

Kiss László

főigazgató

**2024.**

Tartalom

[Bevezető 3](#_Toc155710028)

[1. A szabályzat célja, hatálya 3](#_Toc155710029)

[2. Értelmező rendelkezések 4](#_Toc155710030)

[2.1. Egyes juttatások: 4](#_Toc155710031)

[2.2. Béren kívüli juttatásnak nem minősülő egyes meghatározott juttatások: 4](#_Toc155710032)

[2.3. Jövedelem: 5](#_Toc155710033)

[2.4. Bevétel: 5](#_Toc155710034)

[2.5. Béren kívüli juttatásnak nem minősülő egyes meghatározott juttatások adóalapja: 5](#_Toc155710035)

[2.6. A béren kívüli juttatásnak nem minősülő egyes meghatározott juttatások megszerzésének időpontja: 5](#_Toc155710036)

[2.7. Reprezentáció: 5](#_Toc155710037)

[2.8. Üzleti ajándék: 6](#_Toc155710038)

[2.9. Hivatali, üzleti utazás: 6](#_Toc155710039)

[2.10. Csekély értékű ajándék: 6](#_Toc155710040)

[3. Reprezentáció 6](#_Toc155710041)

[3.1. A reprezentációval összefüggő kiadások minősítésekor 6](#_Toc155710042)

[3.2. Nem minősül reprezentációs kiadásnak 6](#_Toc155710043)

[3.3. Nem minősül reprezentációs kiadásnak 7](#_Toc155710044)

[3.4. A HUN-REN CSFK-val munkaviszonyban álló, 7](#_Toc155710045)

[3.5. Reprezentációs kiadásnak minősülnek, azaz elfogadhatóak: 7](#_Toc155710046)

[3.6. A reprezentáció esetei lehetnek például 8](#_Toc155710047)

[3.7. Az elfogadhatóság elsődleges feltétele 8](#_Toc155710048)

[3.8. Vendéglátás 8](#_Toc155710049)

[3.9. A rendezvényhez, eseményhez kapcsolódó szolgáltatás 8](#_Toc155710050)

[3.10. A reprezentáció fogalma 8](#_Toc155710051)

[3.11. Amennyiben a rendezvény nem felel meg 8](#_Toc155710052)

[3.12. A reprezentációhoz köthető kiadások minősítésekor 9](#_Toc155710053)

[4. Üzleti ajándék 9](#_Toc155710054)

[4.1. A HUN-REN CSFK részéről adott üzleti ajándék lehet: 9](#_Toc155710055)

[4.2. A HUN-REN CSFK részéről az ajándékozás 9](#_Toc155710056)

[4.3. Nem minősül üzleti ajándéknak: 9](#_Toc155710057)

[5. A reprezentáció és az üzleti ajándék adó-és járulékfizetési kötelezettsége 10](#_Toc155710058)

[5.1. A HUN-REN CSFK-t terhelő adó-és járulékfizetési kötelezettségek meghatározása 10](#_Toc155710059)

[5.2. A HUN-REN CSFK-t az adó alapja után 10](#_Toc155710060)

[6. Az adók és járulékok megfizetése 10](#_Toc155710061)

[6.1. A béren kívüli juttatásnak nem minősülő 10](#_Toc155710062)

[6.2. A kötelezettségvállaló felelőssége 10](#_Toc155710063)

[6.3. A juttatásokat terhelő közterheket 10](#_Toc155710064)

[7. Reprezentáció, üzleti ajándék nyilvántartása 10](#_Toc155710065)

[8. Adómentesen adható juttatások üzleti ajándékok és reprezentációs kiadások 11](#_Toc155710066)

[9. Hatályba lépés 12](#_Toc155710067)

Bevezető

A HUN-REN Csillagászati és Földtudományi Kutatóközpont – továbbiakban HUN-REN CSFK – az államháztartásról szóló törvény végrehajtásáról szóló 368/2011. (XII.31) Korm. rendelet (a továbbiakban: Ávr.) alapján – figyelembe véve a személyi jövedelemadóról szóló többször módosított 1995. évi CXVII (továbbiakban: Szja.tv.), valamint a szociális hozzájárulási adóról szóló 2018. évi LII. törvényt (továbbiakban Szocho tv.) – a következők szerint határozza meg a reprezentációs kiadásokkal kapcsolatos szabályokat.

# 1. A szabályzat célja, hatálya

A szabályzat célja, hogy meghatározza a HUN-REN CSFK költségvetése terhére elszámolható reprezentációs kiadásokat, továbbá a reprezentációs kiadások felhasználásnak rendjét, elszámolásának szabályait. A szabályzat hatálya kiterjed a HUN-REN CSFK tevékenységének érdekében felmerült és költségvetése terhére elszámolható reprezentációs kiadásokra és üzleti ajándékozásra. Területi és személyi hatálya kiterjed a HUN-REN CSFK valamennyi intézetére, telephelyére, személyi állományában lévő munkavállalókra, a HUN-REN CSFK-val bármilyen egyéb jogviszonyban, polgári jogviszonyban álló személyekre.

# 2. Értelmező rendelkezések

## **2.1. Egyes juttatások:**

Egyes juttatásoknak minősülnek a béren kívüli juttatásnak nem minősülő egyes meghatározott juttatások (Szja tv. 69. § - 70. §), valamint a béren kívüli juttatások (Szja tv. 71. §), amelyek után az adó a kifizetőt terheli.

## **2.2. Béren kívüli juttatásnak nem minősülő egyes meghatározott juttatások:**

a Szabályzat szempontjából egyes meghatározott juttatásnak minősül

1. az adóévben reprezentáció és üzleti ajándékok juttatása alapján meghatározott jövedelem azzal, hogy a jövedelem meghatározásánál figyelmen kívül kell hagyni az Szja. törvény előírásai szerint adómentes juttatásokat,
2. olyan ingyenes vagy kedvezményes termék, szolgáltatás révén juttatott adóköteles bevétel, amelynek igénybevételére egyidejűleg több magánszemély jogosult, és a kifizető - jóhiszemű eljárása ellenére - nem képes megállapítani az egyes magánszemélyek által megszerzett jövedelmet, továbbá az egyidejűleg több magánszemély (ideértve az üzleti partnereket is) számára szervezett, ingyenes vagy kedvezményes rendezvénnyel, eseménnyel összefüggésben (ha a rendezvény, esemény a juttatás körülményeiből megítélhetően döntő részben vendéglátásra, szabadidőprogramra irányul) a kifizető által viselt költség (beleértve az ilyen rendezvényen, eseményen a résztvevőknek adott ajándéktárgyra fordított kiadást is, feltéve, hogy az ajándéktárgy egyedi értéke személyenként nem haladja meg a minimálbér 25 százalékát).
3. a kifizető által törvény vagy törvény felhatalmazása alapján más jogszabály rendelkezése következtében a magánszemélynek ingyenesen vagy kedvezményesen átadott termék, nyújtott szolgáltatás révén juttatott jövedelem.
4. olyan adómentesnek, üzleti ajándéknak nem tekinthető üzletpolitikai (reklám) célú juttatás, amely nem tartozik a szerencsejáték szervezéséről szóló törvény hatálya alá.

## **2.3. Jövedelem:**

a magánszemély által más személytől megszerzett bevétel egésze, vagy a bevételnek az Szja tv. szerint elismert költséggel, igazolás nélkül elismert költséggel, vagy átalányban meghatározott költséggel csökkentett része, vagy a bevétel e törvényben meghatározott hányada, kivéve, ha a bevételt a jövedelem kiszámításánál nem kell figyelembe venni.

## **2.4. Bevétel:**

a magánszemély által bármely jogcímen és bármely formában - pénzben, és/vagy nem pénzben - mástól megszerzett vagyoni érték. Nem pénzben megszerzett bevételnek minősül különösen az utalvány, a dolog, szolgáltatás, értékpapír, részesedés, forgalomképes vagy egyébként értékkel bíró jog, az elengedett, átvállalt tartozás, a magánszemély helyett teljesített kiadás, befizetés, kamatkedvezmény, dolog, szolgáltatás személyes (magáncélú) ingyenes vagy kedvezményes használata, igénybevétele.

**2.5.** **Béren kívüli juttatásnak nem minősülő egyes meghatározott juttatások adóalapja:**

A kifizetőt terhelő adó alapja a jövedelem 1,18-szorosa (Szja tv. 69. § (2)).

## **2.6. A béren kívüli juttatásnak nem minősülő egyes meghatározott juttatások megszerzésének időpontja:**

az Szja tv. 9. § (2) bekezdése szerinti bevétel megszerzésének az időpontja.

**2.7. Reprezentáció:**

a HUN-REN CSFK tevékenységével összefüggő üzleti, hivatali, szakmai, diplomáciai rendezvény, esemény keretében, továbbá az állami, egyházi ünnepek alkalmával nyújtott vendéglátás (étel, ital) és a rendezvényhez, eseményhez kapcsolódó szolgáltatás (utazás, szállás, szabadidőprogram stb.) azzal, hogy az előzőek nem minősülnek reprezentációnak, ha a juttatásra vonatkozó dokumentumok és körülmények (szervezés, reklám, hirdetés, útvonal, úti cél, tartózkodási hely és idő, a tényleges szakmai, illetve hitéleti program és a szabadidőprogram aránya stb.) valós tartalma alapján a rendeltetésszerű joggyakorlás sérelme akár közvetve is megállapítható (Szja tv. 3. § 26. pont).

**2.8. Üzleti ajándék:**

a HUN-REN CSFK tevékenységével összefüggő üzleti, hivatali, szakmai, diplomáciai vagy hitéleti kapcsolatok keretében adott ajándék ingyenesen, vagy kedvezményesen adott termék, nyújtott szolgáltatás, valamint a kizárólag erre szóló utalvány) Szja tv. 3. § 27. pont).

**2.9. Hivatali, üzleti utazás:**

a magánszemély jövedelmének megszerzése érdekében, a HUN-REN CSFK tevékenységével összefüggő feladat ellátása érdekében szükséges utazás - a munkahelyre, a székhelyre vagy a telephelyre a lakóhelyről történő bejárás kivételével -, ideértve különösen a kiküldetés (kirendelés) miatt szükséges utazást, de ide nem értve az olyan utazást, amelyre vonatkozó dokumentumok és körülmények (szervezés, reklám, hirdetés, útvonal, úti cél, tartózkodási idő, a tényleges szakmai és szabadidőprogram aránya stb.) valós tartalma alapján, akár közvetve is megállapítható, hogy az utazás csak látszólagosan hivatali, üzleti (Szja tv. 3. § 10. pont). Hivatali, üzleti utazásnak minősül még a magánszemély törvényben megállapított különleges jogosítványt gyakorló, belföldi székhelyű jogi személynél, egyéb szervezetnél betöltött tisztségéhez kapcsolódó utazása, akkor is, ha a magánszemély nem áll munkaviszonyban az említett jogi személlyel, egyéb szervezettel.

* 1. **Csekély értékű ajándék:**

az évi három alkalommal – az erre vonatkozó nyilvántartás vezetése mellett – csekély értékű ajándék révén juttatott adóköteles jövedelem.

A csekély értékű ajándék értéke alkalmanként nem haladhatja meg a minimálbér 10%-át. A név szerinti nyilvántartást a Gazdasági Igazgatóság vezeti a szervezeti egységek adatszolgáltatása alapján.

# 3. Reprezentáció

* 1. **A reprezentációval összefüggő kiadások minősítésekor**

minden esetben a résztvevők és az események kapcsolatának a mindenkori érvényben lévő Szja tv. szerinti egyedi elbírálása kötelező.

* 1. **Nem minősül reprezentációs kiadásnak**

a HUN-REN CSFK tevékenységével össze nem függő munkahelyi és egyéb személyhez kötött megemlékezések, rendezvények.

* 1. **Nem minősül reprezentációs kiadásnak**

a reprezentációs esemény lebonyolításának feltételeit képező költségek (pl. terembérleti díj, bemutató eszközök használati díja). Amennyiben a feladatot ellátó munkatárs kiküldetése során a munkavégzés helyétől eltérő helyen látja el a feladatát, az ott felmerülő reprezentáció jellegű költségei (vendéglátás, utazás, szállásköltség) az Szja tv. 3. § 10-13. pontja szerinti hivatali, üzleti utazásnak, minősül. Mivel a munkavállaló a munkaköréhez kapcsolódó, a HUN-REN CSFK tevékenységével összefüggő feladatot lát el, nem minősül reprezentációs kiadásnak (például az eseményt szervező kutatóközponti munkavállaló).

* 1. **A HUN-REN CSFK-val munkaviszonyban álló,**

vagy az esemény, rendezvény lebonyolításában részt vevő (munkát végző) személyek részére az utazás és a szállás HUN-REN CSFK által viselt költsége az Szja tv. 7. § (1) bekezdés g) pontja alapján az adóalapba nem tartozó, a jövedelem kiszámításánál figyelembe nem veendő bevétel: (a magánszemélynek adott hivatali, üzleti utazás esetén az utazásra, a szállás díjára, külföldi kiküldetés esetén az utazásra, a szállás díjára szolgáló összeg, amellyel szemben a magánszemély a HUN-REN CSFK részére közvetlenül köteles bizonylattal elszámolni, vagy - ha a kiadást a magánszemély előlegezi meg - ezt a HUN-REN CSFK utólag, bizonylattal történő elszámolás alapján a magánszemélynek megtéríti). Továbbá egyéb az adóalapba nem tartozó illetőleg költségnek nem számító tételek elszámolása az Szja tv. 7. § (1) bekezdés q), r) s) pontja szerint történik. A HUN-REN CSFK alkalmazottak vendéglátással összefüggő költségei egyes meghatározott juttatásnak minősülnek (a hivatali, üzleti utazáshoz kapcsolódó étkezés vagy más szolgáltatás révén a magánszemélynek juttatott adóköteles jövedelem, Szja tv. 70. § (1) a)).

* 1. **Reprezentációs kiadásnak minősülnek, azaz elfogadhatóak:**
1. az olyan munkaértekezletek, események, amelyen különböző egységek képviselői vesznek részt, vagy
2. más intézményekkel közösen tartott egyeztetések,
3. az adott szakmát érintő rendezvények, fogadások, konferenciák, konzultációk, továbbképzések stb.
	1. **A reprezentáció esetei lehetnek például**

(jellemző, de nem teljes körű felsorolás):

1. a belső intézményi értekezletekhez, szakmai megbeszélésekhez, konferenciákhoz, továbbképzésekhez kapcsolódó vendéglátás,
2. nem csak a HUN-REN CSFK dolgozói részvételével tartott tárgyaláshoz, egyeztetéshez kapcsolódó vendéglátás,
3. sajtótájékoztatóval kapcsolatos vendéglátás,
4. munkaebédeken, munkavacsorákon a felszolgált étel és ital,
5. előzőekben felsorolt a vendéglátáshoz kapcsolódó utazás és szállás, valamint az egyéb szabadidős program,
6. kizárólag a vendégek fogadásához kapcsolódó fogyasztási cikkek vásárlása.
	1. **Az elfogadhatóság elsődleges feltétele**

a HUN-REN CSFK tevékenységével való összefüggés megléte, illetve a rendezvény, esemény tekintetében a rendeltetésszerű joggyakorlás megállapíthatósága.

* 1. **Vendéglátás**

alatt az étel és az ital biztosítását szükséges érteni. A vendéglátás keretében biztosított, illetve felhasznált fogyasztási cikkek reprezentációs kiadásnak számítanak.

* 1. **A rendezvényhez, eseményhez kapcsolódó szolgáltatás**

alatt az utazás, szállás, és szabadidőprogramokat szükséges érteni.

* 1. **A reprezentáció fogalma**

alatt a nyújtott étel és ital, valamint kizárólag az ahhoz kapcsolódó szolgáltatás értendő. A reprezentációnak nem része az ugyanilyen kapcsolatok keretében adott tárgy, arra az üzleti ajándékra vonatkozó szabályokat kell alkalmazni.

* 1. **Amennyiben a rendezvény nem felel meg**

a reprezentáció fogalmának – mert például célját, helyszínét, időtartamát stb. tekintve nagyobb mértékben a vendéglátásról, a szabadidő eltöltéséről, nem pedig a HUN-REN CSFK tevékenységével összefüggő hivatali, szakmai, eseményről szól –, akkor a vendéglátás és a szabadidő-program költsége az Szja tv. 69. § (2) bekezdés b) pontja szerinti juttatásként adózik (egyidejűleg több magánszemély részvételével szervezett rendezvény, esemény alkalmával nyújtott vendéglátás és más szolgáltatás költsége). Adózását tekintve a reprezentációval azonos módon adózik.

* 1. **A reprezentációhoz köthető kiadások minősítésekor**

a jelen Szabályzatban foglaltak mellett a mindenkor hatályos Szja. törvény az irányadó.

1. **Üzleti ajándék**

**4.1. A HUN-REN CSFK részéről adott üzleti ajándék lehet:**

1. térítés nélkül vagy kedvezményesen adott termék, vagy
2. térítés nélkül vagy kedvezményesen nyújtott szolgáltatás,
3. térítés nélkül vagy kedvezményesen adott utalvány.

**4.2. A HUN-REN CSFK részéről az ajándékozás**

esetei különösen a belföldi, illetve külföldi vendégekszámára történő ajándékozás.

**4.3. Nem minősül üzleti ajándéknak:**

* értékpapír és erre vonatkozó jog
* drágakő, féldrágakő
* nemesfém
* korlátozás nélkül felhasználható utalvány
* készpénz-helyettesítő fizetési eszköz,
* természetes vagy tenyésztett gyöngy

Az üzleti ajándéknak nem minősülő ajándék adományozása esetén az összevonandó jövedelem szabályai szerint az adó, a járulék és szociális hozzájárulási adókötelezettséget megállapítani.

Rendezvények keretében adott ajándék értéke nem haladhatja meg a minimálbér 25%-át. Amennyiben az ajándéktárgy értéke meghaladja a minimálbér 25 százalékát, akkor a megajándékozottnak összevonandó jövedelme keletkezik.

# 5. A reprezentáció és az üzleti ajándék adó-és járulékfizetési kötelezettsége

## **5.1. A HUN-REN CSFK-t terhelő adó-és járulékfizetési kötelezettségek meghatározása**

során az adó alapja a reprezentáció és üzleti ajándék általános forgalmi adóval növelt beszerzési értékének 1,18 -szorosa.

## **5.2. A HUN-REN CSFK-t az adó alapja után**

a hatályos mértékű személyi jövedelemadó és szociális hozzájárulási adó terheli.

# 6. Az adók és járulékok megfizetése

## **6.1. A béren kívüli juttatásnak nem minősülő**

egyes meghatározott juttatásokat terhelő adó témaszámokhoz történő rendelése a kötelezettségvállaláskor történik.

## **6.2. A kötelezettségvállaló felelőssége**

gondoskodni a béren kívüli juttatásnak nem minősülő egyes meghatározott juttatásokat terhelő adó és járulékok fedezetéről.

## **6.3. A juttatásokat terhelő közterheket**

a juttatás hónapját magában foglaló negyedév kötelezettségeként kell a közterheket megállapítania, követő negyedév 20. napjáig kell bevallani és megfizetni. Ennek konkrét eljárási rendje, hogy a munkaügyi feladatokat ellátó munkavállaló a KIRA rendszerben rögzíti az adóalapokat a megfelelő jogcímkódra, majd számfejtéskor kerül meghatározásra a hozzá kapcsolódó adó- és járulékfizetési kötelezettség. A bevallást a Kincstár adja be, a befizetés is a közvetlen kincstári terhelés alapján történik.

# 7. Reprezentáció, üzleti ajándék nyilvántartása

A reprezentációs kiadásokról és üzleti ajándékozásról olyan nyilvántartást kell vezetni és a bizonylatokat oly módon kell kezelni (megőrizni), hogy azokból az elévülési időn belül utólag is megállapíthatók legyenek az adókötelezettségek.

A HUN-REN CSFK-ban a reprezentációs kiadásokról szóló számlák esetében, az utalványrendelethez mellékelt dokumentumokból egyértelműen kimutathatónak kell lennie, hogy reprezentációról, ajándékozásról vagy reprezentációnak nem minősülő juttatásról van szó. Ez képezi az alapját az adó ás járulék bevallásának és befizetésének, valamint az adóhatósági ellenőrzésnek.

A csekély értékű ajándékokról név szerinti kimutatást kell vezetni.

# 8. Adómentesen adható juttatások üzleti ajándékok és reprezentációs kiadások

Nem kell az egyes meghatározott juttatások utáni közterheket megfizetni az alábbi esetekben:

* a HUN-REN CSFK által reprezentációs és nem reprezentációs célú vendéglátás keretében, továbbá üzleti ajándékként vagy csekély értékű ajándékként történő juttatás céljából közvetlenül a szőlészetről és borászatról szóló [2020. évi CLXIII. törvény 9. § (1) bekezdés](https://njt.hu/jogszabaly/2020-163-00-00)e szerinti forgalomba hozatalt kezdeményező borászati üzemengedélyestől palackozott kiszerelésben vásárolt, oltalom alatt álló eredetmegjelöléssel ellátott borászati termék, valamint az oltalom alatt álló földrajzi jelzéssel ellátott borászati termék, azzal, hogy a juttató az ilyen célból beszerzett termékekről olyan nyilvántartást vezet, melyből megállapítható a beszerzés forrása és a termék felhasználásának módja is. (Szja tv. 1. sz. melléklet 8.45. pont)
* a HUN-REN CSFK által ugyanazon magánszemélynek ingyenesen vagy kedvezményesen juttatott
* a sportról szóló törvény hatálya alá tartozó sportrendezvényre szóló belépőjegy, bérlet,
* kulturális szolgáltatás igénybevételére (muzeális intézmény és művészeti létesítmény (kiállítóhely) kiállítására, színház-, tánc-, cirkusz- vagy zeneművészeti előadásra, közművelődési tevékenységet folytató szervezet által nyújtott kulturális szolgáltatás igénybevételére) szóló belépőjegy, bérlet, továbbá könyvtári beiratkozási díj
* az adóévben legfeljebb – az a) és b) pont szerinti juttatási körben külön-külön – a minimálbért meg nem haladó értékben, feltéve, hogy a belépőjegy, bérlet – a magánszemélynek ki nem osztott (nem juttatott) belépőjegyek, bérletek visszaváltása kivételével – nem visszaváltható, továbbá azzal, hogy nem adómentes az említett juttatásokra szóló utalvány; (Szja tv. 1. sz. melléklet 8.28. pont)
* a HUN-REN CSFK mint juttató által a juttató kutatással kapcsolatos, jogszabályban meghatározott közfeladat-ellátását szolgáló tevékenységével összefüggésben keletkezett kiadványok (könyv, folyóirat, egyéb kiadvány, mozgóképi megjelenítés) juttatása, elektronikus formában vagy elektronikus adathordozón is; (Szja tv. 1. sz. melléklet 8.33.pont)
* Az Szja tv. 1. számú mellékletének 4.7. c) pontja alapján adómentes két- és többoldalú nemzetközi megállapodások alapján, valamint európai uniós és hazai költségvetési forrásból finanszírozott nemzetközi oktatási, képzési, kutatásfejlesztési és kulturális mobilitási programok keretében belföldi és külföldi magánszemélyek részére folyósított ösztöndíj, egyéb juttatás, nyújtott kedvezmény.

# 9. Hatályba lépés

Jelen szabályzat 2024. január 01. napján lép hatályba, ezzel egyidejűleg a korábban kiadott reprezentációs kiadások szabályzata hatályát veszti.

A szabályzat megismerésére a 4/2017. Főigazgatói utasításban leírtak vonatkoznak, amely szerint *„A Kutatóközpont valamennyi munkatársa elektronikus levélben kap értesítést az újonnan kiadott szabályzat megjelenéséről a főigazgatói titkárságról a @csfk.org (hivatalos) email címére. Az Intranet-en 2017. július 4-től megjelentetett belső szabályzatot, utasítást a Kutatóközpont - a kiadásról szóló elektronikus értesítés megküldését követő naptól kezdve - tudomásul vettként tekinti.”*